Document ID: 31995D0473

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Οκτωβρίου 1995 για τον καθορισμό του καταλόγου των εγκεκριμένων εκμεταλλεύσεων ιχθυκαλλιέργειας στη Γαλλία (Κείμενο που παρουσιάζει ενδιαφέρον για τον ΕΟΧ) (95/473/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 6,
Εκτιμώντας:
ότι τα κράτη μέλη μπορούν να αποκτήσουν για τις εκμεταλλεύσεις ιχθυοκαλλιέργειας που βρίσκονται σε μη εγκεκριμένη ζώνη, όσον αφορά τη λοιμώδη αιματοποιητική νέκρωση (ΝΗΙ) και την ιογενή αιμορραγική σηψαιμία (SHV), το καθεστώς εγκεκριμένης εκμετάλλευσης που είναι απαλλαγμένη από τις εν λόγω νόσους 7 ότι η Γαλλία, με επιστολή της 1ης Αυγούστου 1995, υπέβαλε στην Επιτροπή τα δικαιολογητικά για τη χορήγηση, όσον αφορά τη ΝΗΙ και την SHV, του καθεστώτος εγκεκριμένης εκμετάλλευσης που βρίσκεται σε μια εγκεκριμένη ζώνη για ορισμένες εκμεταλλεύσεις, καθώς και τις εθνικές διατάξεις που εγγυώνται την τήρηση των κανόνων σχετικά με τη διατήρηση της έγκρισης 7 ότι η Επιτροπή και τα κράτη μέλη προέβησαν στην εξέταση των δικαιολογητικών που υποβλήθηκαν από τη Γαλλία για τις εν λόγω εκμεταλλεύσεις 7 ότι, μετά από την εν λόγω εξέταση, ζητήθηκαν συμπληρωματικές πληροφορίες, ιδίως όσον αφορά τη γεωγραφική και υδρογραφική κατάσταση ορισμένων εκμεταλλεύσεων 7 ότι προκύπτει από την εξέταση των δεδομένων αυτών, ότι ορισμένες εκμεταλλεύσεις ανταποκρίνονται στο σύνολο των απαιτήσεων που προβλέπονται στο άρθρο 6 της οδηγίας 91/67/ΕΟΚ 7 ότι, άρα, οι εκμεταλλεύσεις αυτές μπορούν να τύχουν του καθεστώτος εγκεκριμένων εκμεταλλεύσεων που βρίσκονται σε μη εγκεκριμένη ζώνη 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι εκμεταλλεύσεις ιχθυοκαλλιέργειας που αναφέρονται στο παράρτημα έχουν αναγνωριστεί ως εγκεκριμένες εκμεταλλεύσεις που βρίσκονται σε μη εγκεκριμένη ζώνη όσον αφορά τη ΝΗΙ και την SHV.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Οκτωβρίου 1995.

Labels: 0
3
6
12
18